**Dumnezeii lor, Dumnezeul nostru**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dumnezeii lor, Dumnezeul nostru

...

Fiți cuminți, creduli, docili,

Așa cum suntem înțeleși,

Că peste voi, neam de umili,

Doar noi suntem cei aleși!

...

Iar atunci când vă e greu,

Să nu fiți supărați pe noi,

Dacă luăm tot de la voi,

Că vouă vă dă Dumnezeu!

...

Vedeți, noi nu suntem atei,

Iar dacă ne scăldăm în bani

În timp ce voi sunteți sărmani,

Noi avem trei dumnezei!

...

Unul e pentru putere,

Altul, doar pentru plăcere,

Iar celălalt, pentru avere,

Din punctul nostru de vedere!

...

Voi aveți Sfânta Treime,

Într-un singur Dumnezeu

Iar noi, gloata de prostime

De la care luăm mereu!

...

Deși sunteți tot români,

Noi suntem stăpânii voștri

Și încă nu v-ați prins, ca proștii,

Că și noi avem stăpâni!

...

Nu este nicio libertate

Cum nu-i nici democrație,

Totu-i minciună și hoție

Ca noi să avem de toate!

...

Iar viața este-o loterie,

Dar voi nu sunteți jucători,

Când voi trăiți în sărăcie

Noi, suntem câștigători!

...

N-avem același Dumnezeu,

Că dumnezeul nostru-i banul,

Pe Dumnezeu să-l ia sărmanul,

Că noi în loc avem tupeu!

...

Și nu mai sperați ca proștii

În România viitoare,

Că orice speranță moare

Cât suntem stăpânii voștri!

...

Ia, nu mai înălțați voi rugi,

Oricum vă rugați ca proștii,

Voi v-ați născut să fiți slugi,

Iar noi, să fim stăpânii voștri!